JESENSKA BICIKLIJADA STAZAMA SRCA MEĐIMURJA

Turistička zajednica područja Srce Međimurja poziva sve rekreativce, bicikliste i ljubitelje prirode, da se pridruže tradicionalnoj jesenskoj biciklijadi Stazama Srca Međimurja koja će se održati u nedjelju, 6. rujna 2026. godine s početkom u 10:00 sati, sa startom i ciljem u dvorištu Sport Huba, u Nedelišću.
Biciklijada je namijenjena svim uzrastima i razinama kondicije, a sudionici mogu birati između tri rute: lagana, ravničarska staza,  srednja duljina staze, također pogodna za opuštenu vožnju i  izazovnija trasa koja vodi kroz brežuljkasti kraj Gornjeg Mihaljevca i Svetog Jurja na Bregu.
Prijave će biti moguće od 9:00 sati na dan događanja, a svi zainteresirani mogu se unaprijed prijaviti putem prijavnice
Kratka ruta od 22 kilometara - lagana, ravničarska staza - Kratka ruta
Srednja ruta od 30 kilometara - malo dulja, ali ne toliko zahtjevna - Srednja ruta
Duga ruta od 45 kilometara - najduža ruta je za one koji su spremni za nešto zahtjevniju dionicu te koja prolazi i kroz najvišu točku Međimurja - Duga ruta
Staze i punktovi za okrjepu
Okrjepa je osigurana za sve sudionike na biciklističkim punktovima u Slakovcu kod Čige, u Gornjem Hrašćanu kod Stare kovačnice te za one na najdužoj ruti, u Šenkovcu kod SRC Gorčica, u Pleškovcu kod Kreativno edukativnog centra Murai i u Gornjem Mihaljevcu kod Lovačkog doma Šljuka.
Završetak i druženje
Po završetku rute u dvorištu Sport Huba očekuje vas ručak i druženje za sve sudionike.
Kotizacija
Kotizacija iznosi 5 eura za djecu do 12 godina starosti i 10 eura za odrasle. U kotizaciju su uključena 2 bona za piće na punktovima i bon za ručak na kraju rute.

Biciklijadu podržava naš sponzor VOĆNJAK NEDELIŠĆE d.o.o. koji će se pobrinuti za dodatno osvježenje i dozu zdrave energije, pa će za sve sudionike osigurati svježe i ukusne jabuke. Jabuke će sudionike čekati na punktovima za okrjepu duž ruta, a moći će se zasladiti njima i nakon zajedničkog ručka.
Za djecu do 16 godina starosti obavezno je nošenje kacige!

